CELEX: 32022D0774
Language: lt
Date: 1649808000000
Title: Komisijos sprendimas (ES) 2022/774 2022 m. balandžio 13 d. dėl Austrijos veiklos rezultatų plano projekte, pateiktame pagal Europos Parlamento ir Tarybos reglamentą (EB) Nr. 549/2004, nurodytų tikslinių veiklos rodiklių derėjimo su Sąjungos masto trečiojo ataskaitinio laikotarpio tiksliniais veiklos rodikliais (pranešta dokumentu Nr. C(2022) 2297) (Tekstas autentiškas tik vokiečių kalba) (Tekstas svarbus EEE)

2022 5 18   
               
               
                  LT
               
               
                  Europos Sąjungos oficialusis leidinys
               
               
                  L 139/162
               
            
         KOMISIJOS SPRENDIMAS (ES) 2022/774
         2022 m. balandžio 13 d.
         dėl Austrijos veiklos rezultatų plano projekte, pateiktame pagal Europos Parlamento ir Tarybos reglamentą (EB) Nr. 549/2004, nurodytų tikslinių veiklos rodiklių derėjimo su Sąjungos masto trečiojo ataskaitinio laikotarpio tiksliniais veiklos rodikliais
         
            
               (pranešta dokumentu Nr. C(2022) 2297)
            
         
         (Tekstas autentiškas tik vokiečių kalba)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 549/2004, nustatantį bendro Europos dangaus sukūrimo pagrindą (pagrindų reglamentą) (1), ypač į jo 11 straipsnio 3 dalies c punkto pirmą pastraipą,
         atsižvelgdama į 2019 m. vasario 11 d. Komisijos įgyvendinimo reglamentą (ES) 2019/317, kuriuo nustatoma Bendro Europos dangaus veiklos rezultatų ir mokesčių sistema (2), ypač į jo 14 straipsnio 2 dalį,
         kadangi:
         
            BENDROSIOS PASTABOS
         
         
                     (1)
                  
                  
                     Pagal Reglamento (EB) Nr. 549/2004 11 straipsnį turi būti parengtas oro navigacijos paslaugų ir tinklo funkcijų veiklos rezultatų planas. Be to, pagal įgyvendinimo reglamento (ES) 2019/317 10 straipsnį valstybės narės nacionalinio lygmens arba funkcinių oro erdvės blokų (toliau – FOEB) lygmens oro navigacijos paslaugų ir tinklo funkcijų veiklos rezultatų plane turi nustatyti privalomus kiekvieno ataskaitinio laikotarpio tikslinius veiklos rodiklius. Tokie tiksliniai veiklos rodikliai turi derėti su Komisijos patvirtintais konkretaus ataskaitinio laikotarpio Sąjungos masto tiksliniais rodikliais. Komisijai tenka atsakomybė įvertinti, ar valstybių narių parengtuose veiklos rezultatų planų projektuose siūlomi tiksliniai veiklos rodikliai dera su Sąjungos masto tiksliniais veiklos rodikliais pagal Įgyvendinimo reglamento (ES) 2019/317 IV priede nustatytus vertinimo kriterijus.
                  
               
                     (2)
                  
                  
                     Dėl COVID-19 protrūkio kilusi pandemija nuo 2020 kalendorinių metų pirmojo ketvirčio labai paveikė oro transporto sektorių ir gerokai sumažino oro eismo apimtį, palyginti su iki pandemijos buvusiu lygiu, nes valstybės narės ir trečiosios šalys ėmėsi priemonių pandemijai suvaldyti.
                  
               
                     (3)
                  
                  
                     Trečiojo ataskaitinio laikotarpio Sąjungos masto tiksliniai veiklos rodikliai iš pradžių buvo nustatyti Komisijos įgyvendinimo sprendime (ES) 2019/903 (3). Kadangi tie Sąjungos masto tiksliniai veiklos rodikliai ir po to pateikti valstybių narių trečiojo ataskaitinio laikotarpio veiklos rezultatų planų projektai buvo parengti prieš prasidedant COVID-19 pandemijai, juose nebuvo galima atsižvelgti į labai pasikeitusias oro transporto aplinkybes.
                  
               
                     (4)
                  
                  
                     Reaguojant į COVID-19 pandemijos poveikį oro navigacijos paslaugų teikimui, Komisijos įgyvendinimo reglamente (ES) 2020/1627 (4) buvo nustatytos išskirtinės trečiojo ataskaitinio laikotarpio priemonės, kuriomis nukrypstama nuo Įgyvendinimo reglamento (ES) 2019/317 nuostatų. Pagal Įgyvendinimo reglamento (ES) 2020/1627 2 straipsnio 1 dalį 2021 m. birželio 2 d. Komisija priėmė Įgyvendinimo sprendimą (ES) 2021/891 (5), kuriuo nustatomi peržiūrėti trečiojo ataskaitinio laikotarpio Sąjungos masto tiksliniai veiklos rodikliai.
                  
               
                     (5)
                  
                  
                     Komisija pažymi, kad 2021 m. spalio mėn. paskelbtoje Eurokontrolės statistikos ir prognozių tarnybos (STATFOR) bazinėje eismo prognozėje numatoma, kad oro eismas Sąjungos lygmeniu 2023 m. pasieks iki pandemijos buvusį lygį, o 2024 m. jį viršys. Tačiau su eismo raida susijęs netikrumas išlieka itin didelis dėl rizikos, susijusios su COVID-19 epidemiologinės padėties raida. Komisija taip pat pažymi, kad numatoma, jog eismas įvairiose valstybėse narėse atsigaus nevienodai.
                  
               
                     (6)
                  
                  
                     Visos valstybės narės parengė ir priėmė veiklos rezultatų planų projektus su peržiūrėtais trečiojo ataskaitinio laikotarpio vietos tiksliniais veiklos rodikliais ir iki 2021 m. spalio 1 d. pateikė juos Komisijai įvertinti. Patikrinusi tų veiklos rezultatų planų projektų išsamumą, Komisija paprašė valstybių narių iki 2021 m. lapkričio 17 d. pateikti atnaujintus veiklos rezultatų planų projektus. Šiame sprendime pateikiamas Komisijos vertinimas grindžiamas Austrijos pateiktu veiklos rezultatų plano projektu.
                  
               
                     (7)
                  
                  
                     Veiklos rezultatų apžvalgos įstaiga, padedanti Komisijai įgyvendinti veiklos rezultatų planą pagal Reglamento (EB) Nr. 549/2004 11 straipsnio 2 dalį, pateikė Komisijai ataskaitą, kurioje pateikiama rekomendacija dėl trečiojo ataskaitinio laikotarpio veiklos rezultatų planų projektų vertinimo.
                  
               
                     (8)
                  
                  
                     Pagal Įgyvendinimo reglamento (ES) 2019/317 14 straipsnio 1 dalį Komisija įvertino, ar Austrijos pasiūlyti vietos tiksliniai veiklos rodikliai dera remiantis to įgyvendinimo reglamento IV priedo 1 punkte nustatytais vertinimo kriterijais, atsižvelgiant ir į vietos aplinkybes. Komisija įvertino kiekvieną veiklos rezultatų sritį ir su ja susijusius tikslinius veiklos rodiklius peržiūrėdama veiklos rezultatų plano projektą ir jo elementus, nurodytus to įgyvendinimo reglamento IV priedo 2 punkte.
                  
               
            KOMISIJOS VERTINIMAS
         
         
            Preliminarių tikslinių veiklos rodiklių su sauga susijusioje pagrindinėje veiklos srityje vertinimas
         
         
                     (9)
                  
                  
                     Su sauga susijusioje pagrindinėje veiklos srityje Komisija įvertino, ar Austrijos pateikti tiksliniai rodikliai, susiję su oro navigacijos paslaugų teikėjų saugos valdymo veiksmingumu, dera remiantis Įgyvendinimo reglamento (ES) 2019/317 IV priedo 1.1 punkte nurodytu kriterijumi. Tas vertinimas atliktas atsižvelgiant į vietos aplinkybes ir papildytas peržiūrint priemones, kuriomis planuojama pasiekti saugos srities tikslinius rodiklius, susijusius su Įgyvendinimo reglamento (ES) 2019/317 IV priedo 2.1 punkto a papunktyje nurodytais elementais.
                  
               
                     (10)
                  
                  
                     Saugos valdymo veiksmingumo srityje Austrija pasiūlė šiuos preliminarius tikslinius veiklos rodiklius su sauga susijusioje pagrindinėje veiklos srityje, suskirstytus pagal saugos valdymo tikslą ir išreikštus įgyvendinimo lygiu:
                     
                                 
                                    Austrija
                                 
                              
                              
                                 
                                    Saugos valdymo veiksmingumo tiksliniai rodikliai, išreikšti įgyvendinimo lygiu (nuo EASA A iki D lygio)
                                 
                              
                           
                                 
                                    Susijęs oro navigacijos paslaugų teikėjas
                                 
                              
                              
                                 
                                    Saugos valdymo tikslas
                                 
                              
                              
                                 
                                    2021 m.
                                 
                              
                              
                                 
                                    2022 m.
                                 
                              
                              
                                 
                                    2023 m.
                                 
                              
                              
                                 
                                    2024 m.
                                 
                              
                           
                                 „Austro Control“
                              
                              
                                 Saugos politika ir tikslai
                              
                              
                                 B
                              
                              
                                 B
                              
                              
                                 B
                              
                              
                                 
                                    C
                                 
                              
                           
                                 Saugos rizikos valdymas
                              
                              
                                 C
                              
                              
                                 C
                              
                              
                                 C
                              
                              
                                 
                                    D
                                 
                              
                           
                                 Saugos užtikrinimas
                              
                              
                                 B
                              
                              
                                 B
                              
                              
                                 B
                              
                              
                                 
                                    C
                                 
                              
                           
                                 Saugos skatinimas
                              
                              
                                 B
                              
                              
                                 B
                              
                              
                                 B
                              
                              
                                 
                                    C
                                 
                              
                           
                                 Saugos kultūra
                              
                              
                                 B
                              
                              
                                 B
                              
                              
                                 B
                              
                              
                                 
                                    C
                                 
                              
                           
               
                     (11)
                  
                  
                     Komisija nustatė, kad Austrijos pasiūlyti preliminarūs oro navigacijos paslaugų teikėjo („Austro Control“) saugos tiksliniai rodikliai yra lygūs Sąjungos masto saugos tiksliniams rodikliams 2024 kalendoriniais metais.
                  
               
                     (12)
                  
                  
                     Komisija pažymi, kad Austrijos pateiktame veiklos rezultatų plano projekte įmonei „Austro Control“ nustatytos priemonės vietos saugos tiksliniams rodikliams pasiekti, kaip antai investicijos į išteklius saugos rizikos valdymo srityje, tarpvalstybinio bendradarbiavimo saugos srityje stiprinimas atliekant apklausas, taip pat mokymas ir informuotumo didinimas saugos kultūros srityje.
                  
               
                     (13)
                  
                  
                     Remiantis 11 ir 12 konstatuojamosiose dalyse išdėstytais faktais ir atsižvelgiant į tai, kad Įgyvendinimo sprendime (ES) 2021/891 nustatyti Sąjungos masto tiksliniai su sauga susiję veiklos rodikliai turi būti pasiekti iki paskutinių trečiojo ataskaitinio laikotarpio metų, t. y. iki 2024 m., Austrijos veiklos rezultatų plano projekte pateikti preliminarūs tiksliniai rodikliai turėtų būti vertinami kaip derantys su Sąjungos masto tiksliniais veiklos rodikliais su sauga susijusioje pagrindinėje veiklos srityje.
                  
               
            Preliminarių tikslinių veiklos rodiklių su aplinka susijusioje pagrindinėje veiklos srityje vertinimas
         
         
                     (14)
                  
                  
                     Su aplinka susijusioje pagrindinėje veiklos srityje Austrijos pateiktų tikslinių rodiklių, susijusių su vidutiniu tikrosios trajektorijos horizontalaus maršrutinio skrydžio efektyvumu, derėjimas įvertintas remiantis Įgyvendinimo reglamento (ES) 2019/317 IV priedo 1.2 punkte nurodytu kriterijumi. Todėl Austrijos veiklos rezultatų plano projekte siūlomi tiksliniai rodikliai buvo palyginti su atitinkamomis maršrutinio horizontaliojo skrydžio efektyvumo pamatinėmis vertėmis, kurios buvo Europos maršrutų tinklo gerinimo plane (ERNIP) tuo metu, kai buvo priimti peržiūrėti trečiojo ataskaitinio laikotarpio Sąjungos masto tiksliniai veiklos rodikliai, t. y. 2021 m. birželio 2 d. Tas vertinimas atliktas atsižvelgiant į vietos aplinkybes ir papildytas peržiūrint priemones, kuriomis planuojama pasiekti aplinkos srities tikslinius rodiklius pagal Įgyvendinimo reglamento (ES) 2019/317 IV priedo 2.1 punkto a papunktį.
                  
               
                     (15)
                  
                  
                     Kalbant apie 2020 kalendorinius metus, Įgyvendinimo sprendimu (ES) 2021/891 trečiojo ataskaitinio laikotarpio Sąjungos masto tikslinis veiklos rodiklis su aplinka susijusioje pagrindinėje veiklos srityje, kuris iš pradžių buvo nustatytas Įgyvendinimo sprendime (ES) 2019/903, nebuvo peržiūrėtas, nes to tikslinio rodiklio taikymo laikotarpis baigėsi, todėl jo įgyvendinimas tapo galutinis, taigi neliko galimybės atlikti koregavimo atgaline data. Todėl valstybių narių nebuvo prašyta iki 2021 m. spalio 1 d. pateikiamuose veiklos rezultatų planų projektuose peržiūrėti savo 2020 kalendorinių metų vietos tikslinių veiklos rodiklių su aplinka susijusioje pagrindinėje veiklos srityje. Taigi turėtų būti įvertintas vietos su aplinka susijusių tikslinių veiklos rodiklių derėjimas su atitinkamais Sąjungos masto 2021, 2022, 2023 ir 2024 kalendorinių metų tiksliniais veiklos rodikliais.
                  
               
                     (16)
                  
                  
                     Austrija pasiūlė šiuos trečiojo ataskaitinio laikotarpio preliminarius tikslinius veiklos rodiklius su aplinka susijusioje pagrindinėje veiklos srityje ir atitinkamas trečiojo ataskaitinio laikotarpio nacionalines pamatines vertes iš ERNIP, išreikštas vidutiniu tikrosios trajektorijos horizontalaus maršrutinio skrydžio efektyvumu:
                     
                                  
                              
                              
                                 
                                    2021 m.
                                 
                              
                              
                                 
                                    2022 m.
                                 
                              
                              
                                 
                                    2023 m.
                                 
                              
                              
                                 
                                    2024 m.
                                 
                              
                           
                                 
                                    Austrijos preliminarūs su aplinka susiję maršrutinių skrydžių tiksliniai rodikliai, išreikšti vidutiniu tikrosios trajektorijos horizontalaus maršrutinio skrydžio efektyvumu
                              
                              
                                 
                                    1,96  %
                                 
                              
                              
                                 
                                    1,96  %
                                 
                              
                              
                                 
                                    1,96  %
                                 
                              
                              
                                 
                                    1,96  %
                                 
                              
                           
                                 Austrijos pamatinės vertės
                              
                              
                                 1,96  %
                              
                              
                                 1,96  %
                              
                              
                                 1,96  %
                              
                              
                                 1,96  %
                              
                           
               
                     (17)
                  
                  
                     Komisija pažymi, kad Austrijos pasiūlyti preliminarūs su aplinka susiję tiksliniai rodikliai yra lygūs atitinkamoms nacionalinėms pamatinėms vertėms kiekvienais 2021–2024 kalendoriniais metais.
                  
               
                     (18)
                  
                  
                     Dėl Įgyvendinimo reglamento (ES) 2019/317 IV priedo 2.1 punkto a papunkčio Komisija pažymi, kad veiklos rezultatų plano projekte Austrija pateikė priemones, skirtas vietos aplinkos tiksliniams rodikliams pasiekti, įskaitant jos dalyvavimą Pietryčių bendro dangaus iniciatyvos laisvų maršrutų oro erdvėje, tarpvalstybinio bendradarbiavimo veiklą, taip pat vietos ir subregioninių oro erdvės valdymo rėmimo sistemų įgyvendinimą siekiant pagerinti civilinį ir karinį koordinavimą.
                  
               
                     (19)
                  
                  
                     Remiantis 17 ir 18 konstatuojamosiose dalyse pateiktais faktais, Austrijos veiklos rezultatų plano projekte pateiktus preliminarius tikslinius veiklos rodiklius reikėtų laikyti derančiais su Sąjungos masto su aplinka susijusios pagrindinės veiklos srities tiksliniais veiklos rodikliais.
                  
               
            Preliminarių su pajėgumu susijusios pagrindinės veiklos srities tikslinių veiklos rodiklių vertinimas
         
         
                     (20)
                  
                  
                     Su pajėgumu susijusioje pagrindinėje veiklos srityje Austrijos pateiktų tikslinių rodiklių, susijusių su vidutiniu vieno skrydžio maršrutiniu oro eismo srautų valdymo (toliau – OESV) užlaikymu, derėjimas įvertintas remiantis Įgyvendinimo reglamento (ES) 2019/317 IV priedo 1.3 punkte nurodytu kriterijumi. Todėl Austrijos veiklos rezultatų plano projekte pasiūlyti tiksliniai rodikliai buvo palyginti su atitinkamomis pamatinėmis vertėmis, kurios buvo tinklo veiklos plane tuo metu, kai buvo priimti peržiūrėti trečiojo ataskaitinio laikotarpio Sąjungos masto tiksliniai veiklos rodikliai, t. y. 2021 m. birželio 2 d. Tas vertinimas atliktas atsižvelgiant į vietos aplinkybes ir papildytas peržiūrint priemones, kuriomis planuojama pasiekti pajėgumo srities tikslinius rodiklius pagal Įgyvendinimo reglamento (ES) 2019/317 IV priedo 2.1 punkto a papunktį.
                  
               
                     (21)
                  
                  
                     Kalbant apie 2020 kalendorinius metus, Įgyvendinimo sprendimu (ES) 2021/891 trečiojo ataskaitinio laikotarpio Sąjungos masto tikslinis veiklos rodiklis su pajėgumu susijusioje pagrindinėje veiklos srityje, kuris iš pradžių buvo nustatytas Įgyvendinimo sprendime (ES) 2019/903, nebuvo peržiūrėtas, nes to tikslinio rodiklio taikymo laikotarpis baigėsi, todėl jo įgyvendinimas tapo galutinis, taigi neliko galimybės atlikti koregavimo atgaline data. Todėl valstybių narių nebuvo prašyta iki 2021 m. spalio 1 d. pateikiamuose veiklos rezultatų planų projektuose peržiūrėti savo 2020 kalendorinių metų vietos tikslinių veiklos rodiklių su pajėgumu susijusioje pagrindinėje veiklos srityje. Taigi turėtų būti įvertintas vietos pajėgumo tikslinių veiklos rodiklių derėjimas su atitinkamais Sąjungos masto 2021, 2022, 2023 ir 2024 kalendorinių metų tiksliniais veiklos rodikliais.
                  
               
                     (22)
                  
                  
                     Austrija pasiūlė šiuos preliminarius trečiojo ataskaitinio laikotarpio su maršruto pajėgumu susijusius tikslinius rodiklius, išreikštus vieno skrydžio OESV užlaikymo minutėmis, ir atitinkamas tinklo veiklos plane nustatytas pamatines vertes:
                     
                                  
                              
                              
                                 
                                    2021 m.
                                 
                              
                              
                                 
                                    2022 m.
                                 
                              
                              
                                 
                                    2023 m.
                                 
                              
                              
                                 
                                    2024 m.
                                 
                              
                           
                                 
                                    Austrijos preliminarūs su maršruto pajėgumu susiję tiksliniai rodikliai vieno skrydžio OESV užlaikymo minutėmis
                              
                              
                                 
                                    0,10 
                                 
                              
                              
                                 
                                    0,17 
                                 
                              
                              
                                 
                                    0,17 
                                 
                              
                              
                                 
                                    0,16 
                                 
                              
                           
                                 Austrijos pamatinės vertės
                              
                              
                                 0,10 
                              
                              
                                 0,17 
                              
                              
                                 0,17 
                              
                              
                                 0,16 
                              
                           
               
                     (23)
                  
                  
                     Komisija pažymi, kad Austrijos pasiūlyti preliminarūs su pajėgumu susiję tiksliniai rodikliai yra lygūs atitinkamoms nacionalinėms pamatinėms vertėms kiekvienais 2021–2024 kalendoriniais metais.
                  
               
                     (24)
                  
                  
                     Dėl Įgyvendinimo reglamento (ES) 2019/317 IV priedo 2.1 punkto a papunkčio Komisija pažymi, kad veiklos rezultatų plano projekte Austrija pateikė įvairių priemonių vietos su maršruto pajėgumu susijusiems tiksliniams rodikliams pasiekti. Tos priemonės apima nustabdomą skrydžių vadovų įdarbinimą ir mokymą, lanksčias ir centralizuotas pamainų tvarkaraščių sudarymo sistemas, nuolatinį OESV veiklos tobulinimą ir tarpvalstybinį bendradarbiavimą su kaimyninėmis šalimis.
                  
               
                     (25)
                  
                  
                     Remiantis 23 ir 24 konstatuojamosiose dalyse pateiktais faktais, Austrijos veiklos rezultatų plano projekte pateiktus preliminarius tikslinius veiklos rodiklius reikėtų laikyti derančiais su Sąjungos masto pajėgumai susijusios pagrindinės veiklos srities tiksliniais veiklos rodikliais.
                  
               
            Preliminarių terminalo oro navigacijos paslaugų pajėgumo tikslinių rodiklių peržiūra
         
         
                     (26)
                  
                  
                     Kalbant apie oro uostus, kuriems taikomas Įgyvendinimo reglamentas (ES) 2019/317, kaip nurodyta to reglamento 1 straipsnio 3 ir 4 dalyse, Komisija papildė savo preliminarių su maršruto pajėgumu susijusių tikslinių rodiklių vertinimą peržiūrėdama preliminarius terminalo oro navigacijos paslaugų pajėgumo tikslinius rodiklius, kaip numatyta Įgyvendinimo reglamento (ES) 2019/317 IV priedo 2.1 punkto b papunktyje. Tie preliminarūs tiksliniai rodikliai kelia susirūpinimą dėl Austrijos.
                  
               
                     (27)
                  
                  
                     Pirma, Komisija nustatė, kad siūlomi trečiojo ataskaitinio laikotarpio vidutinio vieno skrydžio atvykimo OESV užlaikymo tiksliniai rodikliai – 0,87 minutės, 0,84 minutės ir 0,82 minutės atitinkamai 2022, 2023 ir 2024 kalendoriniais metais – yra didesni nei antruoju ataskaitiniu laikotarpiu pasiekti skrydžio OESV užlaikymo rodikliai, kurie sudaro 0,49–0,81 minutės vienam skrydžiui.
                  
               
                     (28)
                  
                  
                     Antra, lygindama preliminarius nacionalinius vidutinio atvykimo OESV užlaikymo tikslinius rodiklius su panašių oro uostų veiklos rezultatais per antrąjį ataskaitinį laikotarpį, Komisija nustatė, kad tikimasi, jog Vienos, Insbruko ir Zalcburgo oro uostuose OESV užlaikymas bus didesnis nei numatyta panašiuose oro uostuose.
                  
               
                     (29)
                  
                  
                     Todėl Komisija mano, kad Austrija, priimdama galutinį veiklos rezultatų planą pagal Įgyvendinimo reglamento (ES) 2019/317 16 straipsnio a punktą, turėtų papildomai pagrįsti trečiojo ataskaitinio laikotarpio su terminalo pajėgumu susijusius tikslinius rodiklius, atsižvelgdama į 27 ir 28 konstatuojamosiose dalyse išdėstytas pastabas, arba turėtų juos sumažinti.
                  
               
            Preliminarių tikslinių veiklos rodiklių su ekonominiu efektyvumu susijusioje pagrindinėje veiklos srityje vertinimas
         
         
                     (30)
                  
                  
                     Su ekonominiu efektyvumu susijusioje pagrindinėje veiklos srityje Austrijos pateiktų tikslinių rodiklių, susijusių su maršruto oro navigacijos paslaugų teikimo nustatytosiomis vieneto išlaidomis (toliau – NVI), derėjimas įvertintas remiantis Įgyvendinimo reglamento (ES) 2019/317 IV priedo 1.4 punkto a, b ir c papunkčiuose nustatytais kriterijais. Tie kriterijai – NVI pokytis per trečiąjį ataskaitinį laikotarpį, ilgalaikis NVI pokytis per antrąjį ir trečiąjį ataskaitinius laikotarpius (2015–2024 m.) ir NVI bazinė vertė mokesčių zonos lygmeniu, palyginti su vidutine verte mokesčių zonose, kuriose oro navigacijos paslaugų teikėjai vykdo veiklą panašiomis veiklos ir ekonominėmis sąlygomis.
                  
               
                     (31)
                  
                  
                     Su maršruto ekonominiu efektyvumu susijusių tikslinių rodiklių vertinimas atliktas atsižvelgiant į vietos aplinkybes. Jis papildytas peržiūrint Įgyvendinimo reglamento (ES) 2019/317 IV priedo 2.1 punkto d papunktyje nurodytus pagrindinius veiksnius ir parametrus, kuriais grindžiami tie tiksliniai rodikliai.
                  
               
                     (32)
                  
                  
                     Austrija pasiūlė šiuos preliminarius trečiojo ataskaitinio laikotarpio su maršruto ekonominiu efektyvumu susijusius tikslinius rodiklius:
                     
                                 
                                    Austrijos maršruto mokesčių zona
                                 
                              
                              
                                 
                                    2014 m. bazinė vertė
                                 
                              
                              
                                 
                                    2019 m. bazinė vertė
                                 
                              
                              
                                 
                                    2020–2021 m.
                                 
                              
                              
                                 
                                    2022 m.
                                 
                              
                              
                                 
                                    2023 m.
                                 
                              
                              
                                 
                                    2024 m.
                                 
                              
                           
                                 
                                    Preliminarūs su maršruto ekonominiu efektyvumu susiję tiksliniai rodikliai, išreikšti maršruto nustatytosiomis vieneto išlaidomis (realioji vertė 2017 m. kainomis)
                              
                              
                                 
                                    69,54  EUR
                                 
                              
                              
                                 
                                    63,19  EUR
                                 
                              
                              
                                 
                                    109,28  EUR
                                 
                              
                              
                                 
                                    62,09  EUR
                                 
                              
                              
                                 
                                    54,65  EUR
                                 
                              
                              
                                 
                                    50,07  EUR
                                 
                              
                           
               
                     (33)
                  
                  
                     Kalbant apie Įgyvendinimo reglamento (ES) 2019/317 IV priedo 1.4 punkto a papunktyje nustatytą kriterijų, Komisija pažymi, kad Austrijos maršruto NVI pokytis mokesčių zonos lygmeniu, sudarantis – 5,7 % per trečiąjį ataskaitinį laikotarpį, yra geresnis už Sąjungos masto pokytį, kuris per tą patį laikotarpį yra + 1 %.
                  
               
                     (34)
                  
                  
                     Kalbant apie Įgyvendinimo reglamento (ES) 2019/317 IV priedo 1.4 punkto b papunktyje nustatytą kriterijų, Komisija pažymi, kad Austrijos ilgalaikis maršruto NVI pokytis mokesčių zonos lygmeniu, sudarantis – 3,6 % per antrąjį ir trečiąjį ataskaitinius laikotarpius, yra geresnis už ilgalaikį Sąjungos masto pokytį, kuris per tą patį laikotarpį yra – 1,3 %.
                  
               
                     (35)
                  
                  
                     Kalbant apie Įgyvendinimo reglamento (ES) 2019/317 IV priedo 1.4 punkto c papunktyje nustatytą kriterijų, Komisija pažymi, kad Austrijos NVI 63,19 EUR bazinė vertė (realioji vertė 2017 m. kainomis, EUR2017) yra 21,3 % mažesnė už vidutinę atitinkamos lyginamosios grupės bazinę vertę 80,26 EUR (EUR2017). Komisija pažymi, kad Austrijos maršruto nustatytosios vieneto išlaidos išlieka gerokai mažesnės už lyginamosios grupės vidurkį per visą trečiąjį ataskaitinį laikotarpį, o 2024 m. numatomas skirtumas yra – 42,6 %.
                  
               
                     (36)
                  
                  
                     Remiantis 33–35 konstatuojamosiose dalyse pateiktais faktais, Austrijos veiklos rezultatų plano projekte pateiktus preliminarius tikslinius veiklos rodiklius reikėtų laikyti derančiais su Sąjungos masto su ekonominiu efektyvumu susijusios pagrindinės veiklos srities tiksliniais veiklos rodikliais.
                  
               
            Preliminarių su ekonominiu efektyvumu susijusių terminalo oro navigacijos paslaugų tikslinių rodiklių peržiūra
         
         
                     (37)
                  
                  
                     Kalbant apie oro uostus, kuriems taikomas Įgyvendinimo reglamentas (ES) 2019/317, kaip nurodyta to reglamento 1 straipsnio 3 ir 4 dalyse, Komisija papildė savo preliminarių su maršruto ekonominiu efektyvumu susijusių tikslinių rodiklių vertinimą peržiūrėdama preliminarius su ekonominiu efektyvumu susijusius terminalo oro navigacijos paslaugų tikslinius rodiklius, kaip numatyta Įgyvendinimo reglamento (ES) 2019/317 IV priedo 2.1 punkto c papunktyje. Tie preliminarūs tiksliniai rodikliai kelia susirūpinimą dėl Austrijos.
                  
               
                     (38)
                  
                  
                     Lygindama terminalo NVI ir panašių oro uostų veiklos rezultatus trečiuoju ataskaitiniu laikotarpiu, Komisija pažymi, kad apskaičiuota, jog pagrindinio Vienos oro uosto NVI viršija atitinkamų oro uostų NVI vidurkį.
                  
               
                     (39)
                  
                  
                     Todėl Komisija mano, kad Austrija, priimdama galutinį veiklos rezultatų planą pagal Įgyvendinimo reglamento (ES) 2019/317 16 straipsnio a punktą, turėtų papildomai pagrįsti trečiojo ataskaitinio laikotarpio su terminalo ekonominiu efektyvumu susijusius tikslinius rodiklius, atsižvelgdama į 38 konstatuojamojoje dalyje išdėstytas pastabas, arba turėtų juos sumažinti;
                  
               
            Įgyvendinimo reglamento (ES) 2019/317 11 straipsnyje nurodytų paskatų programų peržiūra, kuria papildomas Komisijos atliktas preliminarių su pajėgumu susijusių tikslinių rodiklių vertinimas
         
         
                     (40)
                  
                  
                     Pagal Įgyvendinimo reglamento (ES) 2019/317 IV priedo 2.1 punkto f papunktį dėl preliminarių su pajėgumu susijusių tikslinių rodiklių Komisija papildė savo vertinimą peržiūrėdama Įgyvendinimo reglamento (ES) 2019/317 11 straipsnyje nurodytų paskatų programų projektus. Šiuo požiūriu Komisija įvertino, ar paskatų programų projektai atitinka esminius reikalavimus, nustatytus Įgyvendinimo reglamento (ES) 2019/317 11 straipsnio 1 ir 3 dalyse. Nustatyta, kad Austrijos veiklos rezultatų plano projekte pateiktas paskatų programų projektas kelia susirūpinimą.
                  
               
                     (41)
                  
                  
                     Komisija pažymi, jog ir Austrijos veiklos rezultatų plano projekte siūlomoje su maršruto pajėgumu susijusioje paskatų programoje, ir su terminalo pajėgumu susijusioje paskatų programoje numatoma didžiausia finansinė bauda yra 0,5 % nustatytųjų išlaidų, o didžiausias finansinis atlygis – 0,5 % nustatytųjų išlaidų.
                  
               
                     (42)
                  
                  
                     Kalbant apie tas paskatų programas, Komisijai, atsižvelgiant į veiklos rezultatų apžvalgos įstaigos ekspertų rekomendacijas, kyla didelių abejonių, ar siūlomos didžiausios finansinės baudos, sudarančios 0,5 % nustatytųjų išlaidų, turėtų reikšmingą poveikį rizikingoms pajamoms, kaip reikalaujama pagal Įgyvendinimo reglamento (ES) 2019/317 11 straipsnio 3 dalies a punktą.
                  
               
                     (43)
                  
                  
                     Todėl Austrija, priimdama galutinį veiklos rezultatų planą pagal Įgyvendinimo reglamento (ES) 2019/317 16 straipsnio a punktą, turėtų peržiūrėti savo paskatų programas, kuriomis siekiama su maršruto ir terminalo pajėgumu susijusių tikslinių rodiklių, kad dėl tų paskatų programų patiriamos didžiausios finansinės baudos būtų nustatytos tokio lygio, kuris darytų reikšmingą poveikį rizikingoms pajamoms, kaip reikalaujama pagal Įgyvendinimo reglamento (ES) 2019/317 11 straipsnio 3 dalies a punktą, dėl kurio, Komisijos nuomone, didžiausia finansinė bauda turėtų būti lygi 1 % nustatytųjų išlaidų arba didesnė.
                  
               
            IŠVADOS
         
         
                     (44)
                  
                  
                     Remdamasi 10–43 konstatuojamosiose dalyse išdėstytu vertinimu, Komisija nustatė, kad Austrijos pateiktame veiklos rezultatų plano projekte pateikti tiksliniai veiklos rodikliai dera su Sąjungos masto tiksliniais veiklos rodikliais.
                  
               
                     (45)
                  
                  
                     Komisija pažymi, kad kai kurios valstybės narės nurodė ketinančios į savo trečiojo ataskaitinio laikotarpio išlaidų bazes įtraukti išlaidų elementus, susijusius su bepiločių orlaivių aptikimu oro uostuose. Remiantis veiklos rezultatų planų projektų elementais nebuvo įmanoma tiksliai nustatyti, kokiu mastu valstybės narės įtraukė tokias nustatytas išlaidas į savo trečiojo ataskaitinio laikotarpio išlaidų bazes ir, jei tokios išlaidos buvo įtrauktos, kiek jos buvo patirtos teikiant oro navigacijos paslaugas, kad jas būtų galima laikyti tinkamomis finansuoti pagal veiklos rezultatų ir mokesčių sistemą. Komisijos tarnybos išsiuntė visoms valstybėms narėms ad hoc prašymą pateikti atitinkamą informaciją ir, atlikdamos vieneto tarifų atitikties patikrą, toliau nagrinės nurodytas bepiločių orlaivių aptikimo oro uostuose išlaidas. Šiuo sprendimu nedaroma poveikio Komisijos nustatytiems faktams ir išvadoms dėl bepiločių orlaivių aptikimo išlaidų.
                  
               
                     (46)
                  
                  
                     Reaguodama į 2022 m. vasario 24 d. prasidėjusią Rusijos karinę agresiją prieš Ukrainą, Sąjunga priėmė ribojamąsias priemones, kuriomis Rusijos oro vežėjams, Rusijoje registruotiems orlaiviams ir visiems ne Rusijoje registruotiems orlaiviams, kurie nuosavybės teise priklauso bet kuriam Rusijos fiziniam ar juridiniam asmeniui, subjektui ar organizacijai arba yra jų užsakyti ar kitaip kontroliuojami, draudžiama nutūpti Sąjungos teritorijoje, kilti iš jos ar skristi virš jos. Dėl tų priemonių oro eismas virš Sąjungos teritorijos esančioje oro erdvėje sumažėjo. Tačiau poveikis Sąjungos lygmeniu neturėtų būti palyginamas su oro eismo sumažėjimu, kurį lėmė 2020 m. kovo mėn. dėl COVID-19 protrūkio prasidėjusi pandemija. Todėl tikslinga išlaikyti esamas trečiojo ataskaitinio laikotarpio veiklos rezultatų ir mokesčių sistemos įgyvendinimo priemones ir procesus,
                  
               PRIĖMĖ ŠĮ SPRENDIMĄ:
         
            1 straipsnis
            Į Austrijos veiklos rezultatų plano projektą, pateiktą pagal Reglamentą (EB) Nr. 549/2004, įtraukti tiksliniai veiklos rodikliai, nurodyti šio sprendimo priede esančiame sąraše, pripažįstami derančiais su trečiojo ataskaitinio laikotarpio Sąjungos masto tiksliniais veiklos rodikliais, nustatytais Įgyvendinimo sprendime (ES) 2021/891.
         
         
            2 straipsnis
            Šis sprendimas skirtas Austrijos Respublikai.
         
         
            Priimta Briuselyje 2022 m. balandžio 13 d.
            
               
                  Komisijos vardu
               
               Adina VĂLEAN
               
                  Komisijos narė
               
            
         
         
            (1)  OL L 96, 2004 3 31, p. 1.
         
            (2)  2019 m. vasario 11 d. Komisijos įgyvendinimo reglamentas (ES) 2019/317, kuriuo nustatoma Bendro Europos dangaus veiklos rezultatų ir mokesčių sistema ir panaikinami įgyvendinimo reglamentai (ES) Nr. 390/2013 ir (ES) Nr. 391/2013 (OL L 56, 2019 2 25, p. 1).
         
            (3)  2019 m. gegužės 29 d. Komisijos įgyvendinimo sprendimas (ES) 2019/903, kuriuo nustatomi trečiojo ataskaitinio laikotarpio (2020 m. sausio 1 d. – 2024 m. gruodžio 31 d.) Sąjungos masto oro eismo valdymo tinklo tiksliniai veiklos rodikliai (OL L 144, 2019 6 3, p. 49).
         
            (4)  2020 m. lapkričio 3 d. Komisijos įgyvendinimo reglamentas (ES) 2020/1627 dėl išskirtinių priemonių, dėl COVID-19 pandemijos taikomų Bendro Europos dangaus veiklos rezultatų ir mokesčių sistemos trečiuoju ataskaitiniu laikotarpiu (2020–2024 m.) (OL L 366, 2020 11 4, p. 7).
         
            (5)  2021 m. birželio 2 d. Komisijos įgyvendinimo sprendimas (ES) 2021/891, kuriuo nustatomi trečiojo ataskaitinio laikotarpio (2020–2024 m.) Sąjungos masto oro eismo valdymo tinklo persvarstyti tiksliniai veiklos rodikliai ir panaikinamas Įgyvendinimo sprendimas (ES) 2019/903 (OL L 195, 2021 6 3, p. 3).
      
      
         
            PRIEDAS
            Į Austrijos veiklos rezultatų plano projektą, pateiktą pagal Reglamentą (EB) Nr. 549/2004, įtraukti tiksliniai veiklos rodikliai, pripažinti derančiais su trečiojo ataskaitinio laikotarpio Sąjungos masto tiksliniais veiklos rodikliais
            
               SU SAUGA SUSIJUSI PAGRINDINĖ VEIKLOS SRITIS
            
            
               Saugos valdymo veiksmingumas
            
            
                        
                           Austrija
                        
                     
                     
                        
                           Saugos valdymo veiksmingumo tiksliniai rodikliai, išreikšti įgyvendinimo lygiu (nuo EASA A iki D lygio)
                        
                     
                  
                        
                           Susijęs oro navigacijos paslaugų teikėjas
                        
                     
                     
                        
                           Saugos valdymo tikslas
                        
                     
                     
                        
                           2021 m.
                        
                     
                     
                        
                           2022 m.
                        
                     
                     
                        
                           2023 m.
                        
                     
                     
                        
                           2024 m.
                        
                     
                  
                        „Austro Control“
                     
                     
                        Saugos politika ir tikslai
                     
                     
                        B
                     
                     
                        B
                     
                     
                        B
                     
                     
                        
                           C
                        
                     
                  
                        Saugos rizikos valdymas
                     
                     
                        C
                     
                     
                        C
                     
                     
                        C
                     
                     
                        
                           D
                        
                     
                  
                        Saugos užtikrinimas
                     
                     
                        B
                     
                     
                        B
                     
                     
                        B
                     
                     
                        
                           C
                        
                     
                  
                        Saugos skatinimas
                     
                     
                        B
                     
                     
                        B
                     
                     
                        B
                     
                     
                        
                           C
                        
                     
                  
                        Saugos kultūra
                     
                     
                        B
                     
                     
                        B
                     
                     
                        B
                     
                     
                        
                           C
                        
                     
                  
               SU APLINKA SUSIJUSI PAGRINDINĖ VEIKLOS SRITIS
            
            
               Vidutinis tikrosios trajektorijos horizontalaus maršrutinio skrydžio efektyvumas
            
            
                         
                     
                     
                        
                           2021 m.
                        
                     
                     
                        
                           2022 m.
                        
                     
                     
                        
                           2023 m.
                        
                     
                     
                        
                           2024 m.
                        
                     
                  
                        
                           Austrijos preliminarūs su aplinka susiję maršrutinių skrydžių tiksliniai rodikliai, išreikšti vidutiniu tikrosios trajektorijos horizontalaus maršrutinio skrydžio efektyvumu
                     
                     
                        
                           1,96  %
                        
                     
                     
                        
                           1,96  %
                        
                     
                     
                        
                           1,96  %
                        
                     
                     
                        
                           1,96  %
                        
                     
                  
                        Austrijos pamatinės vertės
                     
                     
                        1,96  %
                     
                     
                        1,96  %
                     
                     
                        1,96  %
                     
                     
                        1,96  %
                     
                  
               SU PAJĖGUMU SUSIJUSI PAGRINDINĖ VEIKLOS SRITIS
            
            
               Vidutinis maršrutinis OESV užlaikymas minutėmis vienam skrydžiui
            
            
                         
                     
                     
                        
                           2021 m.
                        
                     
                     
                        
                           2022 m.
                        
                     
                     
                        
                           2023 m.
                        
                     
                     
                        
                           2024 m.
                        
                     
                  
                        
                           Austrijos preliminarūs su maršruto pajėgumu susiję tiksliniai rodikliai vieno skrydžio OESV užlaikymo minutėmis
                     
                     
                        
                           0,10 
                        
                     
                     
                        
                           0,17 
                        
                     
                     
                        
                           0,17 
                        
                     
                     
                        
                           0,16 
                        
                     
                  
                        Austrijos pamatinės vertės
                     
                     
                        0,10 
                     
                     
                        0,17 
                     
                     
                        0,17 
                     
                     
                        0,16 
                     
                  
               SU EKONOMINIU EFEKTYVUMU SUSIJUSI PAGRINDINĖ VEIKLOS SRITIS
            
            
               Maršruto oro navigacijos paslaugų teikimo nustatytosios vieneto išlaidos
            
            
                        
                           Austrijos maršruto mokesčių zona
                        
                     
                     
                        
                           2014 m. bazinė vertė
                        
                     
                     
                        
                           2019 m. bazinė vertė
                        
                     
                     
                        
                           2020–2021 m.
                        
                     
                     
                        
                           2022 m.
                        
                     
                     
                        
                           2023 m.
                        
                     
                     
                        
                           2024 m.
                        
                     
                  
                        
                           Preliminarūs su maršruto ekonominiu efektyvumu susiję tiksliniai rodikliai, išreikšti maršruto nustatytosiomis vieneto išlaidomis (realioji vertė 2017 m. kainomis)
                     
                     
                        
                           69,54  EUR
                        
                     
                     
                        
                           63,19  EUR
                        
                     
                     
                        
                           109,28  EUR
                        
                     
                     
                        
                           62,09  EUR
                        
                     
                     
                        
                           54,65  EUR
                        
                     
                     
                        
                           50,07  EUR